Diari Oficial de la Generalitat Valenciana


Sumari del DOGV 7054, del 26-06-2013 (2013/6595)

RESOLUCIÓ de 6 de juny de 2013, del president de l'Institut Valencià de Competitivitat Empresarial (IVACE), per la qual es convoquen ajudes en matèria d'estalvi i eficiència energètica en les empreses, sector edificació, cogeneració i diversificació energètica per a l'exercici 2013.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7054

Data del DOGV
:   26-06-2013

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2013/6595


Data del document
:   06-06-2013

Organisme emissor
:   Institut Valencià de Competitivitat Empresarial

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 6 de juny de 2013, del president de l'Institut Valencià de Competitivitat Empresarial (IVACE), per la qual es convoquen ajudes en matèria d'estalvi i eficiència energètica en les empreses, sector edificació, cogeneració i diversificació energètica per a l'exercici 2013. [2013/6595]  
La Llei 1/2013, de 21 de maig, de la Generalitat, de Mesures de Reestructuració i Racionalització del Sector Públic Empresarial i Fundacional de la Generalitat, establix en l'article 24 que les funcions que l'ordenament jurídic atribuïx a l'Agència Valenciana de l'Energia seran assumides per l'Institut Valencià de Competitivitat Empresarial, el qual se subrogarà en la posició de l'Agència en tots els drets i les obligacions que els corresponguen i en tots els seus procediments i relacions jurídiques.  
Pel Decret 4/2013, de 4 de gener, del Consell, s'aprova el Reglament d'Organització i Funcionament de l'Institut Valencià de Competitivitat Empresarial (IVACE), en el qual s'establixen les funcions pròpies d'este, entre les quals es troben l'anàlisi, l'assessorament i l'execució de mesures en matèria de conservació, estalvi i diversificació energètica, el foment de l'ús racional de l'energia i la promoció de les energies renovables i de la qualitat del subministrament energètic.  
  
Igualment, correspon a l'Institut Valencià de Competitivitat Empresarial establir, gestionar i tramitar línies d'ajuda i incentius dirigits a la conservació, estalvi, diversificació i eficiència energètica.  
  
Per això i en virtut del que establix l'article 4 del Reglament d'Organització i Funcionament de l'Institut Valencià de Competitivitat Empresarial (IVACE), aprovat pel Decret 4/2013, de 4 de gener, del Consell, i en virtut del que establix l'article 1.4 de l'Orde 1/2012, de 12 de març, de la Conselleria d'Economia, Indústria i Comerç, resolc:  
  
  
Article 1. Objecte de la resolució  
1. L'objecte d'esta resolució és establir, junt amb el que establix l'Orde 1/2012, de 12 de març, de la Conselleria d'Economia, Indústria i Comerç, les bases reguladores i la convocatòria per a l'exercici 2013 de les ajudes de l'Institut Valencià de Competitivitat Empresarial (IVACE) en matèria d'estalvi i eficiència energètica. En esta resolució s'arrepleguen actuacions encaminades a complir els compromisos internacionals en matèria d'estalvi, diversificació energètica i respecte al medi ambient.  
2. El règim d'ajudes serà aplicable tal com es determina en els articles següents.  
  
Article 2. Marc normatiu  
Les ajudes arreplegades en la present resolució es concediran d'acord amb el que establix:  
- L'Orde 1/2012, de 12 de març, de la Conselleria d'Economia, Indústria i Comerç, per la qual s'establix el procediment i el marc general per a la concessió d'ajudes per l'Agència Valenciana de l'Energia (AVEN).  
- La Llei 38/2003, de 17 de novembre, General de Subvencions, i les disposicions de desplegament.  
- La Llei 3/2010, de 5 de maig, de la Generalitat, d'Administració Electrònica de la Comunitat Valenciana.  
- L'Orde EHA/524/2008, de 26 de febrer, per la qual s'aproven les normes sobre els gastos subvencionables dels programes operatius del Fons Europeu de Desenrotllament Regional (FEDER) i del Fons de Cohesió.  
- El Reglament CE número 1083 del Consell, d'11 de juliol de 2006, pel qual s'establixen les disposicions generals relatives al Fons Europeu de Desenrotllament Regional, el Fons Social Europeu i el Fons de Cohesió, modificat pel Reglament (UE) número 539/2010 i el Reglament CE número 1828/2006 que fixa les seues normes de desplegament i la resta de normativa sobre Fons Estructurals.  
- El Decret 147/2007, de 7 de setembre, del Consell, pel qual es regula el procediment de notificació i comunicació a la Comissió Europea dels projectes de la Generalitat, dirigits a establir, concedir o modificar ajudes públiques.  
- Les ajudes arreplegues en la present resolució, a excepció d'aquelles els beneficiaris de la qual siguen particulars, entitats i institucions sense ànim de lucre que no puguen emprendre activitats econòmiques que repercutisquen en tercers, estan subjectes a les condicions que s'establixen en el capítol I del Reglament (CE) número 800/2008, de 6 d'agost de 2008, de la Comissió, pel qual es declaren determinades categories d'ajuda compatibles amb el mercat comú en aplicació dels articles 107 i 108 del Tractat de Funcionament de la Unió Europea (Reglament General d'Exempció per Categories), publicat en el DOUE L 214, de 9 d'agost de 2008, i a les disposicions del capítol II del reglament esmentat.  
· La concessió d'ajudes del Programa d'Estalvi i Eficiència Energètica en l'Empresa i en l'Edificació s'acolliran al que establix l'article 21 (ajudes per a la protecció del medi ambient concedides a la inversió en mesures d'estalvi energètic) del Reglament General d'Exempció per Categories.   
· La concessió d'ajudes del Programa d'Estalvi i Eficiència Energètica en Transformació de l'Energia s'acollirà al que establix l'article 22 (ajudes a la inversió per a la protecció del medi ambient destinades a la cogeneració d'alta eficiència) del Reglament General d'Exempció per Categories.   
· La concessió d'ajudes del Programa de Diversificació Energètica, s'acollirà al que establix l'article 18 (ajudes a la inversió perquè les empreses puguen superar les normes comunitàries per a la protecció del medi ambient o augmentar el nivell de protecció del medi ambient en absència de normes comunitàries) del Reglament General d'Exempció per Categories.   
Estes ajudes no s'aplicaran als sectors de l'economia previstos en l'article 1.3 del Reglament General d'Exempció per Categories. Així mateix, el reglament esmentat no serà aplicable quan se superen els llindars de notificació individual previstos en l'article 6 d'este.  
  
- Qualsevol altra normativa que per la matèria li fora aplicable.  
  
Article 3. Línies pressupostàries  
D'acord amb la Llei 11 2012/, de 27 de desembre, de Pressupostos de la Generalitat per a l'exercici 2013, les ajudes concedides per l'IVACE en matèria d'estalvi i eficiència energètica es finançaran a càrrec de la línia pressupostària i l'import global màxim que es detalla a continuació.  
  
Codi de la línia Denominació de la línia Import  
T6849000 Estalvi i eficiència energètica 4.227.100 €  
  
  
El pressupost que aporta la Generalitat per al finançament d'estes actuacions és de 845.420 €, que disposa de finançament del Fons Europeu de Desenrotllament Regional (FEDER), en un percentatge del 80 per cent, a través del Programa Operatiu de la Comunitat Valenciana 2007-2013, eix prioritari 4 transport i energia, tema prioritari 43, eficiència energètica, cogeneració i gestió energètica, la qual cosa suposa una quantitat de 3.381.680 €.  
La distribució pressupostària entre les distintes actuacions objecte de suport serà la següent:  
a) Programa d'Estalvi i Eficiència Energètica en l'Empresa: 2.950.000 €.  
b) Programa d'Estalvi i Eficiència Energètica en l'Edificació: 850.000 €.  
c) Programa d'Estalvi i Eficiència Energètica en Transformació de l'Energia: 127.100 -  
d) Programa de Diversificació Energètica: 300.000 €.  
Per mitjà d'una resolució del director general amb competències en matèria d'energia, en qualitat de director adjunt de l'IVACE, es podrà reajustar esta distribució pressupostària entre els distints programes, d'acord amb les sol·licituds d'ajuda presentades.  
  
Article 4. Actuacions objecte de suport i ajudes previstes  
1. Les actuacions objecte d'ajuda es resumixen en el quadre següent, classificades per programes segons el sector d'activitat:  
Programa Codi Actuació  
Programa d'Estalvi i Eficiència Energètica en l'Empresa IN12 Inversions en mesures d'estalvi d'energia en les empreses  
Programa d'Estalvi i Eficiència Energètica en l'Edificació ED32 Millora de l'eficiència energètica de les instal·lacions tèrmiques dels edificis existents  
 ED33 Millora de l'eficiència energètica de les instal·lacions d'il·luminació interior en els edificis existents  
 ED34 Construcció de nous edificis amb alta qualificació energètica  
Programa d'Estalvi i Eficiència Energètica en Transformació de l'Energia TE73 Inversions en cogeneració no industrial  
 TE74 Foment de plantes de cogeneració de xicoteta potència  
 TE75 Inversions en cogeneració industrial  
Programa de Diversificació Energètica DIVE Inversions en diversificació energètica  
  
  
  
  
La descripció i les particularitats de cada una d'estes actuacions s'especifiquen en l'annex d'esta resolució.  
  
2. Així mateix, els costos elegibles d'aplicació en el càlcul de les ajudes es descriuen en el annex esmentat en funció de cada actuació objecte de suport. Amb caràcter general no es considerarà cost elegible:  
- L'IVA satisfet per l'adquisició de béns i servicis facturats i, en general, qualsevol impost pagat.  
- Els gastos financers conseqüència de la inversió, els de personal propi i els d'adquisició d'immobles i terrenys.  
- Els costos d'adquisició de béns d'equip de segona mà.  
- En general, tots aquells gastos que no estiguen clarament definits o que no tinguen com a finalitat directa la consecució dels objectius energètics de la inversió, i, en tot cas, el criteri de l'IVACE és el que prevaldrà en cas de controvèrsia.  
3. Amb caràcter general les ajudes que s'establixen en la present resolució, tindran la consideració de subvenció a fons perdut, i el percentatge màxim d'ajuda a aplicar sobre el cost elegible del projecte és el que s'ha establit en cada cas en l'annex de la resolució.   
4. D'altra banda, les ajudes calculades segons el paràgraf anterior, no podran superar les intensitats màximes establides en el Reglament General d'Exempció per Categories, calculades en funció del cost subvencionable, definit en el punt 5 del present article. Per als distints programes arreplegats en la present resolució s'establixen les intensitats d'ajuda màximes següents:  
4.1. En el Programa d'Estalvi i Eficiència Energètica en l'Empresa i en l'Edificació la intensitat d'ajuda no excedirà del 20 per cent dels costos subvencionables. No obstant això, la intensitat d'ajuda podrà incrementar-se en 20 punts percentuals per a ajudes a xicotetes empreses i en 10 punts percentuals per a ajudes a mitjanes empreses.  
  
4.2. En el Programa d'Estalvi i Eficiència Energètica en Transformació de l'Energia la intensitat d'ajuda no excedirà del 45 per cent dels costos subvencionables. No obstant això, la intensitat d'ajuda podrà incrementar-se en 20 punts percentuals per a ajudes a xicotetes empreses i en 10 punts percentuals per a ajudes a mitjanes empreses.  
  
4.3. En el Programa de Diversificació Energètica la intensitat d'ajuda no excedirà del 35 per cent dels costos subvencionables. No obstant això, la intensitat d'ajuda podrà incrementar-se en 20 punts percentuals per a ajudes a xicotetes empreses i en 10 punts percentuals per a ajudes a mitjanes empreses. Les inversions subvencionables en el Programa de Diversificació seran aquelles que permeten al beneficiari incrementar el nivell de protecció del medi ambient derivat de les seues activitats en absència de normes comunitàries.  
5. Als efectes del càlcul del cost subvencionable, es tindrà en compte el que establixen els articles 21, 22 i 18 del Reglament General d'Exempció per Categories (DO L 214 de 09.08.2008). Així doncs, els costos subvencionables seran els costos d'inversió suplementaris necessaris per a aconseguir un nivell de protecció del medi ambient superior a l'exigit per les normes comunitàries corresponents, sense tindre en compte els beneficis i costos d'explotació.  
5.1. A estos efectes, el cost de la inversió relacionada directament amb la protecció del medi ambient haurà de calcular-se en referència a la situació hipotètica:  
a) Quan en el cost total de la inversió puga identificar-se fàcilment el cost de la inversió en protecció ambiental, este cost precís relacionat amb la protecció ambiental serà el cost subvencionable.  
b) En tots els altres casos, els costos d'inversió suplementaris es calcularan comparant la inversió amb la situació hipotètica en absència d'ajuda estatal; la situació hipotètica correcta serà el cost d'una inversió tècnicament comparable que oferisca un grau inferior de protecció mediambiental (que corresponga a normes comunitàries obligatòries, en el cas que n'hi haja) i que es puga realitzar de manera creïble sense ajudes («inversió de referència»); per inversió tècnicament comparable s'entendrà una inversió amb la mateixa capacitat de producció i totes les altres característiques tècniques (excepte les directament relacionades amb la inversió suplementària per a la protecció del medi ambient). A més, esta inversió de referència ha de constituir una alternativa creïble, des d'un punt de vista empresarial, a la inversió considerada.  
  
5.2. La inversió subvencionable adoptarà la forma d'inversió en actius materials o en actius immaterials.  
6. En el Programa d'Estalvi i Eficiència Energètica en Transformació de l'Energia, cada nova unitat de cogeneració haurà d'obtindre un estalvi net d'energia primària en relació amb la producció separada tal com s'establix en la Directiva 2004/8/CE i la Decisió 2007/74/CE. La millora d'una unitat de cogeneració ja existent o la conversió d'una central de generació d'electricitat ja existent en una unitat de cogeneració tindrà com a conseqüència l'estalvi d'energia primària en relació amb la situació de partida.  
7. Els projectes s'hauran d'executar en el marc d'un desenrotllament sostenible i de foment de la protecció i millora del medi ambient, i disposar d'un certificat que declare la no afecció del projecte a la denominada Xarxa Natura, espai físic d'especial protecció mediambiental configurat així per la Unió Europea. L'IVACE gestionarà l'obtenció d'este certificat.  
  
Article 5. Acumulació d'ajudes  
1. A les ajudes corresponents als programes de la present resolució els és aplicable el Reglament General d'Exempció per Categories, i, per tant, no s'acumularan amb cap altra ajuda a què s'aplique el reglament mencionat o amb cap ajuda de minimis que tinga les condicions establides en el Reglament (CE) número 1998/2006, ni amb cap altre finançament comunitari corresponent (parcialment o totalment) als mateixos costos subvencionables si esta acumulació supera la intensitat més elevada o el major import d'ajuda aplicable a la ajuda mencionada en virtut d'este reglament.  
2. No seran subvencionables aquells projectes els costos elegibles dels quals hagen sigut finançats amb fons de la Generalitat a través d'algun programa d'ajudes d'esta o qualssevol altra entitat.  
  
Article 6. Projectes plurianuals  
Per a aquells projectes que, per les seues característiques especials, siguen considerats com a plurianuals es tindran en compte els requisits següents:  
a) Haurà d'indicar-se en la memòria tècnica cada una de les seues fases i l'exercici en què es realitzaran.  
b) La sol·licitud d'ajuda haurà de presentar-se per a cada una de les fases en l'exercici en què s'executarà, sense que la concessió d'ajuda per a una d'estes condicions la de futures fases, llevat que el programa faça menció de procediments específics diferents.  
c) Les futures concessions se supeditaran a l'existència d'un programa que empare les actuacions proposades i als resultats aconseguits.  
d) En el cas de sol·licituds presentades a l'empara de la disposició transitòria única d'esta resolució, podran establir-se com a costos elegibles els produïts des de l'acabament del termini d'acreditació i justificació d'inversions establit en les convocatòries d'ajudes de l'any anterior, sempre que es complisquen els requisits establits en l'article 9.4 d'esta resolució.  
  
Article 7. Actuacions que reforcen la política social  
Es valoraran positivament aquells projectes presentats per empreses que acrediten ocupar un percentatge de treballadors discapacitats superior respecte a la plantilla que l'empresa tenia amb anterioritat a la present convocatòria, i en general aquells que superen els requisits previstos en la Llei 11/2003, de 10 d'abril, de la Generalitat, sobre l'Estatut de les Persones amb Discapacitat.  
Així mateix, es valoraran positivament les actuacions dirigides o presentades per certes categories de persones desfavorides socialment que experimenten condicions, situacions i necessitats especials per a emprendre activitats empresarials o inserir-se en el mercat laboral, així com les presentades per empreses o associacions que disposen d'un pla d'igualtat d'oportunitats entre hòmens i dones.  
  
  
Article 8. Beneficiaris  
1. Podrà acollir-se a estes ajudes qualsevol entitat o persona física o jurídica, de naturalesa pública o privada, incloent-hi les agrupacions sense personalitat jurídica, les comunitats de béns i les empreses de servicis energètics (ESE), depenent del que establix l'annex per a cada programa i actuació objecte de suport.  
Als efectes d'esta resolució, s'entén per empresa de servicis energètics (ESE) tota aquella persona jurídica que proporcione servicis energètics en la forma definida en el paràgraf següent, en les instal·lacions o locals d'un usuari i afronte un cert grau de risc econòmic al fer-ho i que estiga registrada en el registre que amb este fi té l'IDAE com a empresa de servicis energètics. Si es tracta d'una unió temporal d'empreses (UTE) serà necessari que almenys una de les empreses que componen la UTE estiga inscrita en el registre mencionat. Tot això, sempre que el pagament dels servicis prestats es base, ja siga en part o totalment, en l'obtenció d'estalvis d'energia per introducció de millores de l'eficiència energètica i en el compliment dels altres requisits convinguts.  
  
El servici energètic prestat per l'empresa de servicis energètics consistirà en un conjunt de prestacions incloent la realització d'inversions immaterials, d'obres o de subministraments necessaris per a optimitzar la qualitat i la reducció dels costos energètics. Esta actuació podrà comprendre, a més de la construcció, instal·lació o transformació d'obres, equips i sistemes, el manteniment, l'actualització o la renovació, la seua explotació o la seua gestió derivats de la incorporació de tecnologies eficients en matèria d'estalvi d'energia. El servici energètic així definit haurà de prestar-se basant-se en un contracte que haurà de portar associat un estalvi d'energia verificable, mesurable o estimable.  
  
Sense perjuí del que s'ha exposat anteriorment, l'ESE haurà de repercutir en última instància en el titular de l'edifici o instal·lació que subscriu un contracte amb una ESE l'import de la subvenció rebuda de l'IVACE segons s'arreplega en l'article 9.  
2. Seran considerades PIME aquelles que complisquen la definició que establix l'annex I del Reglament CE número 800/2008, de la Comissió, de 6 d'agost de 2008 (DOUE número L 214/38, de 09.08.2008).  
  
Als efectes d'esta resolució, es considerarà PIME, segons l'annex I del Reglament (CE) número 800/2008, de la Comissió, de 6 d'agost de 2008, pel qual es declaren determinades categories d'ajuda compatibles amb el mercat comú en aplicació dels articles 87 i 88 del Tractat (general d'exempció per categories), i amb la definició de la recomanació de la Comissió de 6 de maig de 2003, sobre definició de microempresa, xicotetes i mitjanes empreses C(2003)1422, tota entitat, independentment de la seua forma jurídica, que exercisca una activitat econòmica que tinga els requisits següents :  
- Que ocupe al menys de 250 persones  
- Que tinga un volum de negoci anual no superior a 54.677.648 d'euros, o bé un balanç general no superior a 98.947.800 d'euros.  
Així mateix, quan siga necessari distingir entre xicotetes empreses i mitjanes empreses, s'entendrà per xicoteta empresa aquella unitat econòmica que ocupe menys de 50 persones i que tinga un volum de negoci anual o un balanç general no superior a 10.931.222 d'euros; microempresa es considera a aquella empresa que ocupe menys de 10 persones i el seu volum de negoci o el seu balanç general anual no supere els 2.000.000 d'euros.  
El còmput dels efectius i els límits assenyalats, en el cas d'empreses associades o vinculades s'efectuarà tal com establixen els apartats 2 i 3 de l'article 6 de l'annex I del Reglament (CE) número 800/2008, de la Comissió, General d'Exempció per Categories. Estos criteris de còmput es poden consultar en la pàgina web .  
  
3. No podran obtindre la condició de beneficiari les empreses en crisi, segons es definix en les Directrius Comunitàries sobre Ajudes Estatals de Salvament i de Reestructuració d'Empreses en Crisi (DO C 244, de 1.10.2004) o en l'apartat 7 de l'article 1 del Reglament número 800/2008, General d'Exempció per Categories, DO L 214 de 9.8.2008.  
  
4. No podran obtindre la condició de beneficiari les empreses subjectes a una orde de recuperació pendent després d'una decisió prèvia de la Comissió que haja declarat una ajuda il·legal i incompatible amb el mercat comú.  
5. No podran obtindre la condició de beneficiaris els sol·licitants en què concórrega alguna de les circumstàncies previstes en l'article 13 de la Llei 38/2003, de 17 de novembre, General de Subvencions. L'IVACE podrà realitzar les consultes oportunes per a comprovar este requisit, incloent-hi la verificació de la situació concursal del sol·licitant.  
  
6. El projecte objecte de subvenció haurà de trobar-se dins del territori de la Comunitat Valenciana.  
7. La condició per a ser beneficiari s'haurà de mantindre fins al moment del pagament de la subvenció.  
  
Article 9. Presentació de sol·licituds  
1. Els sol·licitants hauran de presentar la documentació següent:  
1.1. Sol·licitud i memòria tècnica.  
La sol·licitud i la memòria tècnica s'adequaran als models normalitzats disponibles en la pàgina web i la tramitació s'haurà de realitzar de forma telemàtica per a tots els sol·licitants d'estes ajudes, a excepció dels particulars, per als quals la tramitació telemàtica serà opcional.   
Només s'admetrà la presentació de sol·licituds, escrits i comunicacions davant del Registre Electrònic que estiguen firmats electrònicament per mitjà d'una firma electrònica avançada basada en un certificat reconegut, segons el que establix el Decret 18/2004, de 13 de febrer, del Consell de la Generalitat, de creació del Registre Telemàtic de la Generalitat i Regulació de les Notificacions Telemàtiques de la Generalitat, i expedit per la Generalitat o per qualsevol altre prestador de servicis de certificació amb què la Generalitat haja firmat l'oportú conveni, que es poden consultar en la pàgina web .  
D'acord amb el que establix el Decret 18/2004, de 13 de febrer, del Consell de la Generalitat, de creació del Registre Telemàtic de la Generalitat i la regulació de les notificacions telemàtiques de la Generalitat, s'incorpora el procediment arreplegat en esta resolució a l'annex del decret esmentat, com a procediment susceptible de tramitació a través del Registre Electrònic de la Generalitat.  
En el cas de particulars que no presenten la sol·licitud de forma telemàtica, hauran d'imprimir les pàgines preceptives resultants de l'ús del programa informàtic disponible en la web i les presentaran, una vegada omplides amb les corresponents firmes originals, en els llocs indicats en l'article 10.1.  
1.2. Documentació que s'ha d'adjuntar a la sol·licitud. Esta documentació haurà de presentar-se igualment utilitzant els mitjans telemàtics proporcionats per l'IVACE, amb la mateixa excepció indicada anteriorment per als particulars.  
La presentació de la sol·licitud comportarà l'autorització del sol·licitant, excepte manifestació en contra, que l'IVACE obtinga directament les dades relatives al compliment de les obligacions tributàries davant de l'administració i les obligacions davant de la Seguretat Social, i les dades d'identificació personal (DNI o NIE), segons el que establixen els articles 4 i 5 del Decret 165/2010, de 8 d'octubre, del Consell, pel qual s'establixen mesures de simplificació i de reducció de càrregues administratives en els procediments gestionats per l'Administració de la Generalitat i el seu sector públic. Si no s'autoritza, s'haurà d'aportar fotocòpia del DNI o NIE i certificats d'estar al corrent en el compliment de les obligacions tributàries i davant de la Seguretat Social.  
  
a) Empreses i entitats sense ànim de lucre.  
- Còpia de la targeta d'identificació fiscal del sol·licitant.  
- Còpia de l'últim rebut de pagament de l'impost sobre activitats econòmiques (IAE). Si el sol·licitant es troba exempt del pagament de l'IAE haurà d'aportar una còpia de la declaració censal d'alta (model 036 de l'Agència Tributària), així com una declaració responsable amb indicació expressa del motiu de l'exempció, d'acord amb la legislació vigent. Finalment, si el sol·licitant realitza una activitat no subjecta a l'alta en l'IAE haurà d'aportar una declaració responsable d'esta situació, d'acord amb la legislació vigent.  
- Quan es tracte d'empreses la inscripció de les quals en el Registre Mercantil siga obligatòria, hauran de presentar una nota simple del Registre Mercantil competent relativa a les dades del sol·licitant (incloent-hi dades identificatives generals, representació social, administradors i apoderats i relació de comptes depositats), si bé l'IVACE podrà requerir directament al sol·licitant esmentat la presentació d'algun document concret.  
- Quan es tracte de sol·licitants la inscripció dels quals en el Registre Mercantil no siga obligatòria, hauran de presentar una còpia del poder de representació registrat del firmant de la sol·licitud o, si és el cas, document equivalent segons les prescripcions legals. Igualment hauran de presentar una còpia del contracte/acta de constitució i estatuts vigents registrats.  
- Còpia d'un extracte o certificat bancari que justifique la titularitat del compte de cobrament de l'ajuda. La titularitat del compte haurà de correspondre al sol·licitant.  
- En el cas d'empreses de servicis energètics (ESE) a més dels documents indicats anteriorment s'haurà de presentar:  
· Copia del contracte, subscrit davant del notari, o del secretari de l'ajuntament en el cas d'entitats locals, entre les parts, firmat pel client final (usuari final de l'energia) i per l'ESE. El contracte haurà de reflectir el període de duració, el detall del càlcul de preu de l'energia o de prestació del servici, i la forma en què l'import de la subvenció s'aplica, bé a reduir el preu o bé per a modificar el termini del servici energètic.  
  
Junt amb el contracte s'haurà d'aportar el pla de viabilitat tècnica, econòmica i financera del projecte, amb indicació expressa del quadre de preu de les prestacions, forma de pagament i modalitat de determinació de preus del servici energètic, revisió d'estos, compte d'explotació previst, relació i programació de les inversions, memòria tècnica relativa a l'organització prevista per al desenrotllament dels servicis, estudi energètic amb els estalvis previstos o la producció d'energies renovables i, si és el cas, possibles condicions per a la seua execució.   
  
En el cas d'un contracte de servicis energètics subscrit amb l'administració autonòmica i/o local, este contracte haurà d'incloure, així mateix, un acord en què es faculte l'empresa contractada per a realitzar les inversions o actuacions objecte de subvenció que siguen de competència de l'administració autonòmica i/o local, i especificar les prestacions a què s'obliga l'empresa de servicis energètics, l'entitat a què correspon la titularitat de béns objecte del contracte durant la vigència d'este, l'obligació de destinació de béns mencionats en els termes que establix l'article 15 d'esta resolució, i qualsevol altra informació addicional que siga exigida per la normativa reguladora dels servicis energètics.  
· Document firmat entre les parts, usuari final de l'energia i ESE, en el qual es reflectisca que l'usuari final de l'energia accepta la sol·licitud de l'ajuda per part de l'ESE.  
b) Entitats locals.  
- Còpia de la targeta d'identificació fiscal.  
- Acreditació de la representació legal del firmant.  
- Còpia d'un extracte o certificat bancari que justifique la titularitat del compte de cobrament de l'ajuda. La titularitat del compte haurà de correspondre al sol·licitant.  
- Document de l'entitat que reflectisca l'existència d'una partida pressupostària per a l'execució del projecte objecte de subvenció.  
c) Particulars.  
- Còpia d'un extracte o certificat bancari que justifique la titularitat del compte de cobrament de l'ajuda. La titularitat del compte haurà de correspondre al sol·licitant.  
1.3. Documentació complementària.  
a) Quan l'import del gasto subvencionable siga igual o superior a 50.000 euros en el supòsit de cost per execució d'obra, o a 18.000 euros en el supòsit de subministrament de béns d'equip o prestació de servicis per empreses de consultoria o assistència tècnica, el sol·licitant de l'ajuda haurà d'aportar també justificació d'haver sol·licitat com a mínim tres ofertes de diferents proveïdors, llevat que per les especials característiques dels gastos subvencionables no hi haja en el mercat suficient nombre d'entitats que ho subministren o presten, i així es faça constar en un informe. L'elecció entre les ofertes presentades haurà de recaure en la més econòmica, justificant en una memòria l'elecció en un altre sentit. Les tres ofertes hauran d'haver-se sol·licitat amb caràcter previ a la contractació del compromís per a la prestació del servici o l'entrega del bé. Únicament quedaran excloses del compliment d'este requisit aquelles entitats locals que liciten l'actuació subvencionada pel procediment obert d'acord amb el Reial Decret Legislatiu 3/2011, de 14 de novembre, pel qual s'aprova el text refós de la Llei de Contractes del Sector Públic.  
b) Els sol·licitants d'estes ajudes hauran de presentar la declaració responsable (implementada en l'apartat destinat per a això en la mateixa sol·licitud) de no contractació dels treballs amb empreses o entitats vinculades a este, tal com s'arreplega en l'article 16.8.  
c) Els sol·licitants d'estes ajudes hauran de presentar declaració responsable d'ajudes públiques o privades que hagueren obtingut o sol·licitat a altres administracions públiques o ens públics o privats, per al finançament del projecte objecte de sol·licitud d'ajuda per esta convocatòria, omplint l'apartat destinat per a això en la mateixa sol·licitud.  
  
d) Els sol·licitants d'estes ajudes hauran de presentar declaració responsable (implementada en l'apartat destinat per a això en la mateixa sol·licitud) de no estar sotmesos en cap de les prohibicions de l'article 13 de la Llei 38/2003, de 17 de novembre, General de Subvencions, per a poder obtindre la condició de beneficiaris de subvencions.  
  
e) Ubicació exacta del projecte, amb indicació les coordenades UTM de la instal·lació.  
f) Per a aquells projectes amb una inversió superior a 1.000.000 €, en la memòria tècnica hauran d'incloure un pla específic de finançament del projecte on es realitze una anàlisi de la capacitat que té el beneficiari per a escometre el projecte presentat. En este estudi es podran analitzar aspectes com ara relació entre cost del projecte i balanç general anual, cost del projecte i fons de maniobra, etc.  
En el cas d'entitats públiques no serà necessari la presentació del informe esmentat, ja que com s'indica en el punt 1.2 del present article el beneficiari haurà d'aportar el document que reflectisca l'existència d'una partida pressupostària per a l'execució del projecte objecte de subvenció.   
g) Els sol·licitants de les ajudes, sempre que hagen realitzat una auditoria energètica en les seues instal·lacions, n'hauran d'aportar una còpia.  
h) Qualsevol altra documentació que es detalle en l'annex segons els diferents programes i actuacions.  
i) En el cas d'empreses que sol·liciten estes ajudes hauran de presentar declaració responsable (implementada en l'apartat destinat per a això en la mateixa sol·licitud) sobre el compliment de la normativa d'integració laboral de persones amb discapacitat o, si és el cas, l'exempció de l'obligació mencionada, en els termes establits en l'article 5 del Decret 279/2004, de 17 de desembre, del Consell de la Generalitat.  
  
1.4. El sistema de control que l'IVACE aplicarà en relació amb les declaracions responsables presentades, serà per mostreig, d'acord amb el que establix l'article 6.4 del Decret 165/2010, de 8 d'octubre del Consell.  
2. Examinada la documentació aportada, si esta no té els requisits exigits es requerirà l'interessat perquè en un termini de 10 dies, esmene la falta o adjunte la documentació necessària amb indicació que, si així no ho fera, se'l considerarà que desistix de la sol·licitud.  
Els requeriments a què es fa referència en este article, així com qualsevol altre que poguera realitzar-se per l'IVACE i que siguen necessaris per a la resolució de l'expedient, s'efectuaran de forma telemàtica, sense perjuí del que establix l'article 28 de la Llei 11/2007, de 22 de juny, d'Accés Electrònic dels Ciutadans als Servicis Públics, excepte en el cas de particulars que no hagen optat per la tramitació telemàtica, per als quals es podrà efectuar per correu ordinari, per fax o per correu electrònic, al número de fax o a l'adreça indicada pel sol·licitant en la sol·licitud normalitzada, sempre que quede constància de la recepció per aquell.  
Els requeriments, les notificacions, les comunicacions o la documentació dels procediments emesos per mitjà de firma electrònica avançada gaudiran de validesa i eficàcia, en els termes que establix l'article 45 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
Les notificacions que es realitzen per mitjans electrònics s'entendran practicades o rebutjades en els termes que s'assenyalen en la Llei 11/2007, de 22 de juny, d'Accés Electrònic dels Ciutadans als Servicis Públics, i en la resta de la legislació vigent.  
L'aportació de documents en contestació als requeriments referenciats, s'haurà de realitzar a través de Registre Electrònic accedint a l'adreça web , i són aplicables els mateixos requisits sobre la utilització de firma electrònica avançada que els arreplegats en l'apartat 1.1 d'este article i amb l'excepció efectuada que els sol·licitants de l'ajuda siguen particulars que no hagen optat per la tramitació telemàtica.  
3. Així mateix, es podrà requerir del sol·licitant en qualsevol moment qualssevol altres dades, documents i informes complementaris que siguen necessaris per a la resolució de l'expedient.  
4. Les sol·licituds hauran de presentar-se abans de l'inici del projecte, amb la qual cosa es garantix l'efecte incentivador de l'ajuda. Els sol·licitants podran executar els projectes una vegada presentada la sol·licitud, sense esperar que la concessió de l'ajuda es produïsca i sense que això prejutge la decisió que finalment s'adopte. En el cas de grans empreses que presenten sol·licitud a alguna de les actuacions subjectes al Reglament General d'Exempció per Categories, l'efecte incentivador s'haurà d'acreditar per mitjà d'un document intern de viabilitat del projecte o activitat amb i sense ajudes, que continga una anàlisi fiable que confirme un increment substancial en dimensió o abast del projecte o activitat, un increment substancial de l'import total desemborsat pel beneficiari en el projecte o l'activitat subvencionat, o una acceleració substancial de l'acabament del projecte a de l'activitat en qüestió, Este document intern s'inclourà en l'apartat establit a este efecte en la memòria tècnica de cada actuació.  
  
Article 10. Lloc de presentació de sol·licituds i termini  
1. Les sol·licituds i la documentació annexa es presentaran en el Registre Electrònic de la Generalitat, a excepció que els sol·licitants de l'ajuda siguen particulars que no hagen optat per la tramitació telemàtica, els quals podran presentar la documentació mencionada en la seu de l'IVACE, carrer Colom número 1, 4a planta, o en les formes previstes en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. Si s'opta per presentar la sol·licitud en una oficina de Correus, s'haurà de fer en sobre obert perquè la instància siga datada i segellada per l'oficina de Correus abans de certificar-la.  
2. En el cas de sol·licituds que es presenten en el Registre Electrònic de la Generalitat, este emetrà automàticament un resguard acreditatiu de la presentació de la sol·licitud, que podrà ser arxivat o imprés per l'interessat, en els termes que establix el Decret 18/2004, de 13 de febrer, del Consell de la Generalitat, de creació del Registre Telemàtic de la Generalitat i Regulació de les Notificacions Telemàtiques de la Generalitat.   
  
3. Amb caràcter general, el termini de presentació de sol·licituds serà de 30 dies naturals comptadors a partir de l'endemà de la publicació d'esta disposició en el Diari Oficial de la Comunitat Valenciana. En tot cas, quan el dia concret d'acabament del termini fora dissabte o inhàbil en el municipi on residira l'interessat o en la seu de l'IVACE, es prorrogarà al primer dia hàbil següent.   
4. A fi de potenciar l'èxit dels objectius d'esta resolució, l'Institut Valencià de Competitivitat Empresarial podrà traslladar les sol·licituds a altres programes o convocatòries d'ajudes, així com acollir projectes d'altres convocatòries d'ajudes de l'Institut, sempre que les característiques dels programes ho permeten.  
  
Article 11. Procediment de concessió d'ajudes i criteris de valoració  
  
El procediment de concessió de subvencions regulades en esta resolució serà, d'acord amb el que establix l'article 22 de la Llei 38/2003, General de Subvencions, el de concurrència competitiva, regulat en el capítol II del títol I de la Llei 38/2003, General de Subvencions.  
Així doncs, la concessió de les ajudes es realitzarà per mitjà de la comparació de les sol·licituds presentades, a les quals s'aplicaran els criteris de valoració que s'indiquen en cada una de les actuacions, en l'annex i s'establirà una prelació i posterior distribució segons la puntuació obtinguda respectant els límits pressupostaris disponibles.  
  
  
  
Article 12. Resolució de la concessió d'ajudes  
1. L'òrgan administratiu instructor, que s'entén com a tal un cap d'Àrea de l'IVACE, nomenat a este efecte pel director general amb competències en matèria d'energia, en qualitat de director adjunt de l'IVACE, podrà requerir del sol·licitant l'aportació addicional de qualssevol altres documents, informes o dades complementàries que considere necessaris per a resoldre la sol·licitud presentada.  
2. Les ajudes seran concedides pel president de l'Institut Valencià de Competitivitat Empresarial (IVACE), per mitjà d'una resolució de concessió. Amb un informe previ d'una comissió d'avaluació, composta pels caps d'àrea i caps de departament de l'IVACE nomenats a este efecte pel director general amb competències en matèria d'energia, en qualitat de director adjunt de l'IVACE, elevarà una proposta al president, el qual dictarà una resolució de concessió d'ajudes.  
3. Les resolucions de concessió fixaran la quantia i hi incorporaran, si és el cas, les condicions i obligacions operatives que afecten el desenrotllament del projecte, que en cap cas podran contravindre el que establix esta resolució.  
4. La resolució de concessió es notificarà de forma individualitzada a cada interessat, en els termes que establixen els articles 58 i 59 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
5. La resolució de concessió de les ajudes es publicarà en el Diari Oficial de la Comunitat Valenciana (DOCV) en compliment del que s'ha establit en Llei 38/2003, de 17 de novembre, General de Subvencions, sobre publicitat de les subvencions concedides.  
6. El termini màxim per a resoldre i notificar la concessió d'ajudes serà de sis mesos comptadors des del dia de la publicació d'esta resolució en el Diari Oficial de la Comunitat Valenciana. Transcorregut el termini sense que haja dictat una resolució, s'entendrà desestimada la sol·licitud de concessió d'ajuda, en els termes que establix l'article 44 de la Llei 30/1992, de 26 de novembre, de Règim Jurídic de les Administracions Públiques i Procediment Administratiu Comú, i en l'article 55 de la Llei 9/2001, de 27 de desembre, de Mesures Fiscals, de Gestió Administrativa i Financera, i d'Organització de la Generalitat.  
7. Les resolucions a què es referixen els paràgrafs anteriors posen fi a la via administrativa i en contra es podrà interposar recurs potestatiu de reposició davant del president de l'IVACE en el termini d'un mes, comptador des de l'endemà de la notificació d'estes, d'acord amb el que establixen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú; o bé recurs contenciós administratiu davant del jutjat competent, en el termini de dos mesos comptador des de l'endemà de la notificació de la resolució de concessió corresponent, de conformitat amb el que establix l'article 46.1 de la Llei 29/1998, de 13 de juliol, Reguladora de la Jurisdicció Contenciosa Administrativa.  
  
  
  
  
Article 13. Resolució d'incidències  
1. És competència del director general amb competències en matèria d'energia, en qualitat de director adjunt de l'IVACE, la resolució de les incidències que es produïsquen amb anterioritat o posterioritat a la concessió, i en especial els supòsits de:  
- Canvis de titularitat.  
- Canvis d'ubicació.  
- Pròrrogues per a l'execució del projecte i per al compliment de les condicions particulars de la concessió amb caràcter excepcional.  
- Modificacions justificades pel beneficiari del projecte inicial, entre estes, canvis en la denominació del projecte o de les característiques tècniques d'este.  
- Pròrrogues del termini per a l'aportació de documents acreditatius de l'execució del projecte o d'altres documents exigits als beneficiaris, als efectes de liquidació de l'ajuda.  
2. Es delega en el director general amb competències en matèria d'energia, en qualitat de director adjunt de l'IVACE, la resolució dels expedients de desistiment, minoració i revocació.  
3. En qualsevol moment de la vigència de l'expedient, el beneficiari haurà d'actualitzar la documentació presentada que haguera tingut alguna modificació i comunicar altres ajudes públiques o privades que haguera obtingut o sol·licitat després de la data de presentació de la sol·licitud.  
  
Article 14. Control de les accions  
1. L'Institut Valencià de Competitivitat Empresarial (IVACE), pels seus propis mitjans o a través d'òrgan o entitat que designe, podrà, en tot moment, efectuar totes les actuacions de verificació, comprovació i inspecció del projecte o instal·lació objecte d'ajuda que consideren necessàries, sense perjuí de les dutes a terme, si és el cas, per les unitats del Fons Europeu de Desenrotllament Regional (FEDER), o altres fons. La impossibilitat d'efectuar estes accions podrà donar lloc a la revocació de l'ajuda concedida i, si és el cas, al reintegrament de les quantitats percebudes.  
2. El beneficiari està obligat a sotmetre's a les actuacions de control financer de la Intervenció General de la Generalitat.  
  
Article 15. Obligacions dels beneficiaris  
Seran obligacions del beneficiari:  
a) Realitzar l'activitat objecte de la subvenció i acreditar-ne la realització en la forma fixada en la notificació de l'ajuda i en el manual d'instruccions de justificació d'ajudes que serà publicat en la pàgina web .  
b) Respondre de la veracitat dels documents aportats.  
c) Actualitzar la documentació presentada que haguera patit alguna modificació o la vigència de la qual haguera acabat amb anterioritat a la liquidació de les ajudes.  
d) Acreditar la seua personalitat jurídica, referida al moment de sol·licitud de l'ajuda, en la forma i el termini que s'establisca per l'IVACE.  
e) El beneficiari que estiga subjecte a dur la comptabilitat d'acord amb el que establix l'article 25 del Codi de Comerç, haurà de disposar de llibres comptables i la resta de documents exigits per la legislació mercantil vigent, i mantindre un sistema de comptabilitat separat o un codi comptable adequat en relació amb totes les transaccions relacionades amb l'operació. Així doncs, hauran de presentar en el compte justificatiu de la subvenció una llista en la qual cada apunt que es faça d'un gasto, un pagament o un ingrés i un cobrament en el llibre diari de comptabilitat segons el Pla General Comptable (PGC), es reflectisca la quantia d'este apunt que té relació amb la subvenció concedida, i es reflectirà en esta llista tant el número d'apunt i assentament del llibre diari, com el subcompte del PGC i l'import del subcompte que correspon a la subvenció concedida.  
f) Prestar servicis a preu de mercat i no emprendre activitats econòmiques que repercutisquen en tercers, de manera que falsegen o amenacen falsejar la competència, quan el beneficiari siga una entitat sense ànim de lucre.  
g) Indicar si el projecte està subjecte a declaració d'impacte ambiental d'acord amb la legislació vigent.  
h) Les instal·lacions es realitzaran complint els reglaments i les normatives que els siguen aplicables i disposaran de les llicències i autoritzacions administratives corresponents.  
i) Contractar els treballs a empreses no vinculades al sol·licitant, tal com establix l'article 16.8.   
j) Les inversions que hagen rebut ajuda en el marc d'esta convocatòria hauran de mantindre's durant un mínim de cinc anys. En els projectes de venda d'energia o de prestació de servicis per mitjà de contracte de servicis energètics la instal·lació podrà alienar-se als dos anys, sempre que siga autoritzada prèviament per l'IVACE en els termes previstos en l'article 31.5 de la Llei 38/2003, de 17 de novembre, i els drets i les obligacions derivades de la subvenció siguen traspassats a l'adquirent. En este supòsit, l'adquirent assumirà l'obligació de destinació dels béns pel període restant i, en cas d'incompliment d'esta, del Reintegrament de la subvenció.  
k) Qualsevol modificació del projecte haurà de tindre l'aprovació prèvia de l'IVACE, sol·licitada i justificada per escrit, i no podrà suposar, en cap cas, una alteració del contingut essencial del projecte o d'algun dels aspectes que van ser tinguts en compte per a la seua valoració. Podran validar-se, sense necessitat d'autorització prèvia, aquelles modificacions que no afecten qüestions fonamentals, sempre que es justifique adequadament en l'informe final de justificació perquè, a criteri del tècnic de l'IVACE que verifica la justificació de l'ajuda, puga admetre's.  
  
Article 16. Termini per a la realització i documentació justificativa de les inversions  
1. La liquidació de les ajudes s'efectuarà una vegada executat el projecte en la seua totalitat o en les fases previstes, d'acord amb la sol·licitud presentada i en els termes fixats per a la concessió de l'ajuda. Als efectes d'esta resolució, es considerarà que l'actuació o projecte es troba executat en la seua totalitat quan els equips instal·lats, així com, si és el cas, les instal·lacions receptores o de consum final de l'energia, estiguen en funcionament o, almenys, en capacitat de funcionar, i, en qualsevol cas, el criteri de l'IVACE és el que prevaldrà en cas de dubte.  
  
2. Els beneficiaris hauran d'acreditar la realització de l'actuació objecte de la subvenció en la forma fixada en la notificació de l'ajuda i en el manual d'instruccions de justificació d'ajudes que serà publicat en la pàgina web , amb data límit 30 de desembre de 2013, llevat que per circumstàncies concurrents es determine un termini distint en la resolució de concessió de l'ajuda.  
3. Als efectes d'acreditar la realització de l'actuació objecte de subvenció, els beneficiaris hauran de presentar:  
a) Justificants de gasto, segons s'indique en la notificació de concessió de l'ajuda o en el conveni de col·laboració, amb la presentació de factures que hauran de complir el que establix el reglament pel qual es regulen les obligacions de facturació, aprovat pel Reial Decret 1619/2012, de 30 de novembre, i la resta de normativa vigent.  
b) Justificants de pagament, i són vàlids els següents, llevat que s'especifique d'una altra forma en algun programa o actuació:  
- Pagaments per mitjà d'entitat financera: còpia de l'extracte bancari junt amb còpia del xec nominatiu o de l'orde de transferència que acredite que el destinatari del pagament coincidix amb l'emissor de la factura.  
- Pagaments ajornats per mitjà d'efectes avalats: còpia de l'extracte bancari on figuren els pagaments i còpia dels efectes vençuts i pagats. Els ajornaments encara no vençuts únicament podran acceptar-se si s'acompanyen d'una carta del proveïdor que indique que disposa d'efectes (n'assenyalarà l'import) per a fer efectiu el pagament de la factura esmentada, i d'un certificat de l'entitat financera on conste que estan avalats pel banc. En tot cas, només es consideraran vàlids els efectes ajornats la data de venciment dels quals siga anterior al 30 de setembre de 2014.  
- Pagaments per mitjà de la modalitat de facturatge o confirming: document acreditatiu del pagament de l'entitat financera a l'empresa instal·ladora, així com document acreditatiu del pagament efectiu del sol·licitant/beneficiari a l'entitat financera, en relació amb l'operació. Només es consideraran vàlides les operacions el pagament efectiu de les quals del sol·licitant/beneficiari a l'entitat financera es produïsca amb anterioritat al 30 de setembre de 2014.  
- Carta de crèdit irrevocable.  
- No podran ser subvencionats els gastos que siguen finançats per mitjà de mecanismes d'arrendament financer, lísing, rènting o semblants, ni aquelles accions finançades per tercers, per mitjà de convenis o contractes en què la propietat dels béns objecte de l'acció no pertanga al beneficiari dins del període subvencionable.  
  
- No es consideraran vàlids els pagaments en efectiu.  
- Només es consideraran vàlids els justificants de pagament que estiguen referits al sol·licitant de l'ajuda.  
- No s'acceptaran aquells documents de pagament que, encara que estiguen d'acord amb els requisits formals assenyalats anteriorment, no permeten identificar clarament quines factures estan vinculats.  
c) Fotografies de la instal·lació i dels equips principals, en la seua ubicació definitiva.  
d) Compte justificatiu de les inversions, així com el document sobre relació d'apunts comptables, i l'IVACE facilita els dos models.  
  
e) En el cas de beneficiaris que sol·liciten l'ajuda com a empreses de servicis energètics hauran d'aportar un document en què es reflectisca el compromís que transferiran l'ajuda de l'ESA a l'usuari final de l'energia firmat per les dos parts.  
f) Declaració responsable d'ajudes públiques o privades que hagueren obtingut o sol·licitat a altres administracions públiques o ens públics o privats, per al finançament del projecte objecte de sol·licitud d'ajuda per esta convocatòria.  
g) Qualsevol altra documentació que s'indique en l'annex segons els diferents programes i actuacions.  
4. Només es tindran en compte els justificants de gasto i de pagament de data posterior al registre d'entrada del document de sol·licitud d'ajuda.  
5. La liquidació de l'ajuda a aquells projectes subjectes a declaració d'impacte ambiental d'acord amb la legislació vigent, es farà efectiva amb presentació prèvia, abans del 30 de setembre de 2014, del document acreditatiu de la seua resolució, emesa per l'òrgan competent.  
  
6. La liquidació de l'ajuda als projectes de cogeneració, es farà efectiva amb presentació prèvia, abans del 30 de setembre de 2014, de la Inscripció Definitiva en el Registre d'Instal·lacions de Producció en Règim Especial de la Comunitat Valenciana.  
7. La liquidació de l'ajuda als projectes de l'actuació ED34, es farà efectiva amb verificació telemàtica prèvia per part de l'IVACE, abans del 30 de setembre de 2014, de la inscripció del certificat d'edifici acabat i l'obtenció del document de registre, en el Registre de Certificació d'Eficiència Energètica de la Comunitat Valenciana .  
8. No s'acceptaran com a justificants de realització del projecte, les factures derivades de la contractació amb empreses o entitats vinculades al beneficiari de l'ajuda, excepte justificació expressa que haurà de ser valorada per l'IVACE. S'entén per empresa o entitat vinculada aquella en què el beneficiari puga exercir, directament o indirectament, una influència dominant, o aquelles que puguen exercir-la sobre este o que de la mateixa manera que el beneficiari, estiguen sotmeses a la influència dominant d'una altra empresa o entitat per raó de propietat, participació financera o normes que la regulen. Es presumirà que hi ha influència dominant quan una empresa o entitat directament o indirectament, amb relació a una altra, estiga en possessió d'un 25 per cent del capital subscrit, d'un 25 per cent dels vots inherents a les participacions emeses per l'empresa o entitat, o puguen designar almenys el 25 per cent dels membres de l'òrgan d'administració, direcció o control de l'empresa.  
  
9. Quan el beneficiari siga una entitat local, a més de sol·licitar almenys les tres ofertes indicades en el punt 9, haurà de presentar un certificat del secretari interventor de l'ajuntament que el procediment de contractació utilitzat ha respectat la normativa vigent, i es farà referència a la norma aplicada, el procediment utilitzat, la justificació d'este, les dades relatives a la publicació, si és el cas, i el número/codi de l'expedient de contractació. L'entitat local compatibilitzarà i aplicarà simultàniament el contingut de la Llei General de Subvencions i la Llei de Contractes del Sector Públic.  
10. El beneficiari haurà de conservar durant un període de tres anys a partir del tancament del programa operatiu de la Comunitat Valenciana 2007-2013 (com a mínim fins al 31 de desembre de 2026) els originals dels documents justificatius relacionats amb els projectes subvencionats.  
  
Article 17. Minoració i resolució de les ajudes  
1. L'alteració d'algunes de les característiques del projecte la subvenció del qual haja sigut aprovada, incloent-hi la disminució de l'estalvi energètic realment obtingut, l'incompliment de condicions i els terminis establits en la resolució, l'execució parcial de la inversió, la insuficient justificació dels gastos efectivament realitzats i la concessió després de la presentació de la sol·licitud d'altres ajudes públiques o privades, que en el seu conjunt excedisquen dels límits establits, podrà donar lloc a la minoració de la subvenció concedida. Estos criteris seran aplicables per a determinar la quantitat que finalment haja de percebre el beneficiari i hauran de respondre al principi de proporcionalitat.  
  
2. L'incompliment pel beneficiari de qualsevol dels requisits, les condicions i la resta de circumstàncies que van donar lloc a l'atorgament de la subvenció, la variació de la finalitat de l'actuació o la falta de justificació de la realització del projecte, podrà donar lloc a la revocació de la subvenció i l'obligació de reintegrar les ajudes percebudes i els interessos de demora des del moment de pagament d'esta d'acord amb el que establix el títol II de Llei 38/2003, General de Subvencions.  
  
Article 18. Publicitat comunitària. Obligacions  
En el cas que l'ajuda obtinguda estiga cofinançada pel Fons Europeu de Desenrotllament Regional (FEDER), el beneficiari haurà:  
a) D'acceptar la seua inclusió en la llista pública de beneficiaris que s'arreplega en l'article 7, apartat 2, lletra d, del Reglament (CE) 1828/2006 de la Comissió de 8 de desembre de 2006.  
b) En el cas d'inversions en infraestructures amb participació pública superior a 500.000 euros, durant l'execució s'instal·larà un cartell en què s'arreplegue el tipus i nom de l'actuació, l'emblema de la UE, la referència al Fons Europeu de Desenrotllament Regional i la declaració «Una manera de fer Europa».  
c) En el cas d'inversions en infraestructures o compra d'un objecte físic amb participació pública superior a 500.000 euros, s'instal·laran plaques explicatives permanents visibles i de grans mides, com a molt tard sis mesos després d'acabar l'operació, en les quals s'arreplegue el tipus i nom de l'actuació, l'emblema de la UE, la referència al Fons Europeu de Desenrotllament Regional i la declaració «Una manera de fer Europa».  
d) En tot cas el beneficiari s'assegurarà que les parts que intervenen en el projecte han sigut informades del finançament comunitari i anunciarà que el projecte ha sigut seleccionat en el marc del Programa Operatiu FEDER de la Comunitat Valenciana 2007-2013, a través de les accions següents:  
- Identificant els béns tangibles subvencionats amb els adhesius que li seran facilitats amb la notificació de concessió de la subvenció.  
  
- Incloure el logotip FEDER en qualsevol document relacionat amb el projecte o activitat subvencionada.  
- Incloure una declaració en què s'informe que el projecte ha sigut cofinançat pel Programa Operatiu FEDER de la Comunitat Valenciana 2007-2013 en els termes següents: «Projecte cofinançat pels Fons FEDER, dins del Programa Operatiu FEDER de la Comunitat Valenciana 2007-2013».  
  
  
DISPOSICIÓ TRANSITÒRIA  
  
Única  
Amb caràcter excepcional podran ser preses en consideració les sol·licituds presentades amb anterioritat a la publicació d'esta resolució en el Diari Oficial de la Comunitat Valenciana, sempre que siguen posteriors a la data d'acabament de la convocatòria de 2012, de les ajudes en el marc del Pla d'Acció de l'Estratègia d'Estalvi i Eficiència Energètica 2008-2012 (PAE4+) en les empreses, sector edificació, servicis públics, cogeneració i diversificació energètica per a l'exercici 2012 i les característiques del sol·licitant i l'objecte d'ajuda puga emmarcar-se en alguna de les actuacions previstes en esta resolució, i, en tot cas, sempre que es complisquen totes les condicions establides en la present convocatòria i en especial el que establix l'article 9.4.  
  
DISPOSICIONS FINALS  
  
Primera  
Es faculta el director general amb competències en matèria d'energia, en qualitat de director adjunt de l'IVACE, per a dictar les resolucions necessàries per al desenrotllament, l'eficàcia i l'execució d'esta convocatòria.  
  
Segona  
La present resolució produirà efectes el dia de la publicació en el Diari Oficial de la Comunitat Valenciana.  
  
València, 6 de juny de 2013. El president: Máximo Buch Torralva.  
  
  
ANNEX  
  
Descripció i particularitats dels programes i les actuacions.  
1. Programa d'Estalvi i Eficiència Energètica en l'Empresa  
Actuació IN12: Inversions en mesures d'estalvi d'energia en les empreses.  
a) Objecte  
L'objectiu d'esta mesura és facilitar la viabilitat econòmica de les inversions en estalvi d'energia en les empreses de la Comunitat Valenciana en qualsevol sector econòmic.  
b) Descripció de l'actuació  
Amb esta actuació es pretén promoure inversions en substitució d'equips i instal·lacions consumidores d'energia per equips i instal·lacions que utilitzen tecnologies d'alta eficiència o la millor tecnologia disponible, a fi de reduir el consum energètic i les emissions de CO2. A més, els equips adquirits hauran de ser nous.  
Els projectes d'estalvi i eficiència energètica que s'executen en empreses pertanyents a sectors no industrials seran objecte de suport sempre que el projecte mencionat siga assimilable a un procés industrial.  
També seran subvencionables la implantació de sistemes de mesura de consums i control, sempre que estos sistemes permeten controlar automàticament els processos optimitzant-los energèticament.  
  
No seran subvencionables aquells equips el propòsit dels quals siga millorar la qualitat de la xarxa elèctrica i no aconseguir un estalvi energètic, com és el cas dels estabilitzadors de tensió, filtres passius i actius de supressors d'harmònics, bateries de condensadors, etc. Només es recolzaran aquells equips que tinguen estabilització i control i únicament en la part del sistema que produïsca l'estalvi d'energia. A més, en este cas, s'haurà d'aportar un certificat d'un laboratori acreditat que confirme l'estalvi calculat.   
Dins d'esta actuació, seran subvencionables la millora dels sistemes d'il·luminació i de climatització, sempre que a estos edificis no s'aplicable el document HE-Exigències bàsiques d'estalvi d'energia del Codi Tècnic de l'Edificació (CTE). En el cas que hagen de complir la normativa mencionada, els projectes hauran de presentar-se dins del programa d'estalvi i eficiència energètica en l'edificació.  
  
c) Potencials beneficiaris  
Sense perjuí del que establix l'article 8 de la present resolució, podran ser beneficiàries les empreses de la Comunitat Valenciana pertanyents a qualsevol sector econòmic incloses les empreses de servicis energètics.  
d) Costos elegibles  
Es consideraran costos elegibles als efectes d'ajuda:  
- Les inversions en equips, instal·lacions i sistemes que transformen o consumixen energia en el procés productiu, així com els sistemes auxiliars necessaris per al funcionament.  
- Muntatge i posada en marxa.  
Es consideraren només projectes la inversió dels quals siga superior a 6.000 euros.  
e) Quantia de l'ajuda  
Sense perjuí del que establix l'article 4 apartat 4.1 de la present resolució, la quantia màxima de l'ajuda serà la següent:  
- Equips i instal·lacions de procés: la quantia màxima serà del 22 per cent del cost elegible i amb un màxim de 200.000 € per projecte.  
- Renovació d'equips auxiliars consumidors d'energia (calderes, compressors, cremadors, motors elèctrics) per equips d'alt rendiment. La quantia màxima serà del 30 per cent del cost elegible amb un màxim de 200.000 € per projecte.  
En el cas que el sol·licitant siga una empresa de servicis energètics, l'ajuda màxima serà del 15 per cent del cost elegible del projecte.  
  
f) Criteris de valoració en l'aplicació d'ajudes públiques.  
- Característiques del projecte (80 punts).  
· Relació entre cost elegible del projecte i l'estalvi obtingut (50 punts).   
· Innovació del projecte (10 punts).  
· Consum energètic (15 punts)  
· Actuació que reforça la política social: més percentatge de discapacitats, persones desfavorides, pla d'igualtat hòmens i dones (5 punts).  
  
- Càlculs energètics (20 punts).  
· Realització d'auditoria energètica (10 punts).  
· Procediment de càlcul dels estalvis energètics (10 punts).  
g) Criteris particulars en l'aplicació d'ajudes públiques.  
- Els projectes emmarcats dins d'esta actuació hauran de tindre un període de retorn de la inversió superior a dos anys i una ràtio d'estalvi d'energia primària/cost elegible superior a 200 tep/M ?.  
- En el cas de projectes de millora de la il·luminació, s'haurà de justificar que es complixen les condicions mínimes d'il·luminació en el lloc de treball.  
- En tots els casos s'haurà d'aportar documentació tècnica (fitxes tècniques o fotografies de la placa de característiques) que reflectisca la potència dels equips que seran objecte de substitució o millora.  
  
2. Programa d'Estalvi i Eficiència Energètica en l'Edificació  
Actuació ED32: Millora de l'eficiència energètica de les instal·lacions tèrmiques dels edificis existents.  
a) Objecte  
Reduir el consum d'energia de les instal·lacions tèrmiques existents dels edificis (calefacció, climatització i producció d'aigua calenta sanitària).  
b) Descripció de l'actuació  
Esta mesura pretén millorar l'eficiència energètica de les instal·lacions de climatització (calefacció, refrigeració i ventilació) i producció d'aigua calenta sanitària, destinades a atendre la demanda de benestar tèrmic i higiene de les persones, que es renoven.   
També es consideraran les noves instal·lacions de sistemes centralitzats de calefacció i refrigeració de barri o que donen servici a uns quants edificis, així com la reforma i ampliació de les existents.  
No seran objecte de subvenció en el Programa d'Estalvi i Eficiència Energètica en l'Edificació les actuacions en què es reformen les instal·lacions tèrmiques de processos industrials, tallers o altres edificis en què no s'aplique el document HE2-Rendiment de les instal·lacions tèrmiques del Codi Tècnic de l'Edificació. En este cas, l'ajuda haurà de sol·licitar-se dins del Programa d'Estalvi i Eficiència Energètica en l'Empresa.  
Les actuacions energètiques que podran ser objecte d'ajuda, sempre que es justifiquen documentalment, seran les següents:  
- Substitució de calderes de potència tèrmica nominal superior a 70 kW. Les noves calderes hauran de reduir els consums de calefacció de l'edifici, almenys, en un 20 per cent i aconseguir els rendiments a potència nominal i a càrrega parcial que s'indiquen a continuació (Pn està expressada en kW):  
· Calderes de gas entre 70-400 kW de potència tèrmica nominal: rendiment a potència útil nominal i una temperatura mitjana de l'aigua en la caldera de 70ºC, 90+2 log Pn i rendiment a càrrega parcial de 0,3 Pn i a una temperatura de retorn de l'aigua a la caldera de 30ºC, 97+ log Pn.  
· Calderes de gasoil entre 70-400 kW de potència tèrmica nominal: rendiment a potència útil nominal i una temperatura mitjana de l'aigua en la caldera de 70ºC, 90+2 log Pn i rendiment a càrrega parcial de 0,3 Pn i a una temperatura mitjana de l'aigua de la caldera de 50ºC, 86+3 log Pn.  
· Les calderes de potència superior de 400 kW tindran un rendiment igual o major que l'exigit per a les calderes de 400 kW, en funció del tipus de combustible.  
- Substitució d'equips per a producció de calor i/o fred per altres: bombes de calor i màquines refrigeradores, seleccionats basant-se en un major rendiment energètic, tant per a instal·lacions de tipus individual com centralitzades. També seran objecte d'ajuda aquells equips de bomba de calor que incorporen un circuit de recuperació de gasos calents per a producció d'aigua calenta durant el cicle de refrigeració. Amb caràcter general, les noves instal·lacions tindran una potència tèrmica superior a 12 kW, hauran de reduir els consums de refrigeració i calefacció de l'edifici en un 20 per cent i no podran ser equips amb una baixa classificació energètica (classe C o inferior en mode fred o calor, segons les condicions Eurovent). Excepcionalment es podran donar suport a equips amb una classificació energètica menor a l'especificada anteriorment sempre que es justifique que no hi ha en el mercat equips o tecnologia disponibles més eficients. Particularment, aquelles substitucions en què s'instal·len en un mateix edifici diversos condicionadors d'aire la potència tèrmica individual del qual en mode refrigeració siga 12 kW, hauran de tindre cada un d'estos una classe mínima d'eficiència energètica A, segons el RD 142/2003, de 7 de febrer de 2003, o segons el Reglament 626/2011, de 4 de maig de 2011, de la Comissió Europea, segons corresponga.  
- Sistemes de control i regulació d'equips i/o instal·lacions sempre que aconseguisquen una reducció, com a mínim, d'un 20 per cent del consum d'energia. En el cas que este sistema de control i regulació actue també sobre la instal·lació d'il·luminació, es podrà sol·licitar conjuntament l'ajuda davall l'actuació ED32 o ED33.  
- Millora de l'eficiència energètica de les instal·lacions de climatització per mitjà de la instal·lació de màquines d'absorció/adsorció que treballen amb calors residuals o renovables (solar, etc.), sempre que aconseguisquen una reducció, com a mínim, d'un 20 per cent del consum d'energia.   
- Substitució d'equips de bombament de fluids termòfors de cabal constant per equips de bombament de cabal variable, sempre que aconseguisquen una reducció, com a mínim, d'un 20 per cent del consum d'energia.  
- Millora o substitució dels sistemes de ventilació i condicionament d'aire, sempre que aconseguisquen una reducció, com a mínim, d'un 20 per cent del consum d'energia.   
- Sistemes de refredament gratuït per aire exterior i de recuperació de calor de l'aire d'extracció sempre que aconseguisquen una reducció, com a mínim, d'un 20 per cent del consum d'energia.  
- Sistemes que combinen equips convencionals amb tècniques evaporatives que reduïsquen el consum d'energia de la instal·lació, almenys, en un 20 per cent: refredament evaporatiu, condensació evaporativa, prerefredament evaporatiu de l'aire de condensació, refredament evaporatiu directe i indirecte després de la recuperació prèvia de calor de l'aire d'extracció, etc.  
- Millora dels sistemes de climatització de piscines cobertes, inclòs el calfament de l'aigua del vas de la piscina, sempre que aconseguisquen una reducció, com a mínim, d'un 20 per cent del consum d'energia.  
- Les noves instal·lacions de sistemes centralitzats de calefacció i refrigeració urbana o de districte o que donen servici a uns quants edificis, així com la reforma i ampliació dels existents, sempre que aconseguisquen una reducció, com a mínim, d'un 20 per cent del consum d'energia.- Sistemes de comptabilització i telegestió del consum d'energia, com les que establix el RITE en la seua instrucció tècnica OF-7.5.1.1, així com la instal·lació d'equips de mesura dirigits a la contractació de servicis energètics.  
- Altres actuacions energètiques que aconseguisquen una reducció, com a mínim, d'un 20 per cent del consum d'energia convencional en les instal·lacions tèrmiques existents dels edificis.  
El càlcul de l'estalvi energètic es realitzarà per mitjà de la comparació del consum energètic de la instal·lació tèrmica objecte en la situació actual i en la situació millorada que es pretén aconseguir després de la reforma.  
c) Potencials beneficiaris  
Sense perjuí del que establix l'article 8 de la present resolució, podran ser beneficiàries les empreses de servicis energètics i les persones físiques o jurídiques de naturalesa pública o privada, propietaris o titulars d'edificis del sector residencial i terciari.  
d) Cost elegible  
Es consideraran costos elegibles: els equips de generació i transport, la col·locació de les canonades de transport dels fluids termòfors, els seus sistemes de regulació, el control, la comptabilització i la telegestió i el projecte d'enginyeria en la part corresponent a esta mesura.  
Es consideraren només projectes la inversió dels quals siga superior a 6.000 euros.  
e) Quantia de l'ajuda  
Amb caràcter general, la quantia màxima de l'ajuda serà del 22 per cent del cost elegible. No obstant això, el percentatge màxim d'ajuda podrà ser del 30 per cent del cost elegible en:  
- Projectes que incorporen de forma conjunta equips amb altes prestacions energètiques i sistemes de control i regulació de les instal·lacions tèrmiques amb l'objectiu d'optimitzar el funcionament i la consegüent reducció del consum energètic.  
En el cas que el sol·licitant siga una empresa de servicis energètics, la quantia màxima de l'ajuda serà del 15 per cent del cost elegible.  
En tot cas, l'ajuda màxima no podrà superar els 200.000 € per projecte.  
  
f) Criteris de valoració en l'aplicació d'ajudes públiques  
- Característiques del projecte (80 punts).  
· Estalvi energètic amb la nova instal·lació (35 punts).  
· Àrea climatitzada afectada per la nova instal·lació (10 punts).  
· Tipus d'actuació. Característiques tecnicoenergètiques de la nova instal·lació (25 punts).  
· Tipus d'edifici (5 punts).  
· Actuació que reforça la política social: més percentatge de discapacitats, persones desfavorides, pla d'igualtat hòmens i dones (5 punts).  
  
- Càlculs energètics (20 punts).  
· Realització d'auditoria energètica (10 punts).  
· Procediment de càlcul dels estalvis energètics (10 punts).  
g) Criteris particulars  
Totes les reformes d'instal·lacions hauran de complir el Reglament d'Instal·lacions Tèrmiques dels Edificis (RITE), aprovat per Reial Decret 1027/2007, de 20 de juliol. Respecte d'això, com a documentació complementària a les exigides en l'article 16, quan la potència tèrmica nominal a instal·lar en generació de calor o fred siga major de 70 kW, s'haurà d'aportar, junt amb la documentació justificativa de les inversions, projecte de les instal·lacions tèrmiques subscrit pel facultatiu competent.  
h) Modalitat de concessió de les ajudes  
En el cas que els beneficiaris siguen administracions, organismes o entitats públiques, les actuacions que es realitzen, es podran desenrotllar a través de la subscripció del corresponent conveni entre l'IVACE i l'entitat beneficiària, i establir condicions i obligacions concretes que afecten el desenrotllament d'estes, sense que en cap cas puguen contravindre el que establix esta resolució.  
  
Actuació ED33: Millora de l'eficiència energètica de les instal·lacions d'il·luminació interior en els edificis existents.  
a) Objecte  
Reduir el consum d'energia de les instal·lacions d'il·luminació interior existents.  
b) Descripció de l'actuació  
Esta mesura pretén millorar l'eficiència energètica de les instal·lacions d'il·luminació interior que es renoven.  
Les actuacions energètiques incloses dins d'esta mesura seran aquelles que aconseguisquen una reducció, com a mínim, d'un 25 per cent del consum d'energia convencional en la il·luminació interior dels edificis, amb garantia d'un confort lumínic adequat a la tasca a realitzar i que es justifiquen documentalment. Les actuacions energètiques podran ser, amb caràcter orientatiu i no limitador, les següents:  
- Lluminàries, llums i equip: substitució del conjunt per un altre amb lluminàries de major rendiment, llums de major eficiència i reactàncies electròniques regulables i que permeten reduir la potència instal·lada en il·luminació, almenys, en un 30 per cent, i complir els requeriments de qualitat i confort visual reglamentats.   
- Sistemes de control d'encesa i regulació de nivell d'il·luminació: inclouran aquells sistemes de control per presència i regulació de nivell d'il·luminació segons l'aportació de llum natural, i aconseguir un estalvi elèctric, almenys, d'un 20 per cent anual respecte a la instal·lació sense control o regulació. En el cas que este sistema de control i regulació actue també sobre les instal·lacions tèrmiques, es podrà sol·licitar conjuntament l'ajuda davall l'actuació ED32 o ED33.  
- Canvi de sistema d'il·luminació: reubicació dels punts de llum amb utilització de les tecnologies anteriors, de manera que es reduïsca el consum elèctric anual respecte al sistema actual d'il·luminació, almenys, en el 30 per cent.  
- Il·luminació en expositors, cartells, aparadors i rètols lluminosos publicitaris: substitució dels sistemes d'il·luminació actuals per altres d'alta eficiència energètica de manera que es reduïsca el consum elèctric anual, almenys, en un 40 per cent.  
No seran objecte de subvenció en el Programa d'Estalvi i Eficiència Energètica en l'Edificació les actuacions en què es reformen les instal·lacions d'il·luminació existents de processos industrials, tallers, o altres edificis que estiguen fora de l'àmbit d'aplicació del document HE3-Eficiencia Energètica de les Instal·lacions d'Il·luminació. En este cas, l'ajuda haurà de sol·licitar-se dins del Programa d'Estalvi i Eficiència Energètica en l'Empresa.  
No seran subvencionables les reformes d'il·luminació esportiva les instal·lacions de les quals estiguen fora de l'àmbit d'aplicació del document HE3-Eficiencia Energètica de les Instal·lacions d'Il·luminació ni les reformes d'il·luminació realitzades en enllumenat d'emergència.  
No seran subvencionables aquelles actuacions en què la nova instal·lació d'il·luminació no garantisca uns valors mínims d'il·luminació mitjana mantinguda, en funció de les tasques que es realitzaran en cada zona, de manera que se satisfacen les necessitats de confort i prestacions visuals.  
No seran subvencionables aquelles reformes de la instal·lació d'il·luminació que comporten a una reducció significativa del factor de potència global de la instal·lació.  
El càlcul de l'estalvi energètic es realitzarà per mitjà de la comparació del consum energètic de la instal·lació d'il·luminació interior objecte en la situació actual i en la situació millorada que es pretén aconseguir després de la reforma.  
c) Potencials beneficiaris  
Sense perjuí del que establix l'article 8 de la present resolució, podran ser beneficiàries les empreses de servicis energètics i les persones físiques o jurídiques de naturalesa pública o privada propietaris o titulars d'edificis del sector residencial i terciari.  
d) Cost elegible  
Es considerarà cost elegible les inversions en lluminàries, llums, equips, sistemes de control i regulació i els costos associats a la instal·lació en la part corresponent a esta mesura.  
Es consideraren només projectes la inversió dels quals siga superior a 6.000 euros.  
e) Quantia de l'ajuda.  
La quantia màxima de l'ajuda serà del 22 per cent del cost elegible i en aquells projectes amb instal·lacions d'il·luminació d'alta eficiència que incorporen a més sistemes de control d'encesa i regulació de nivell d'il·luminació, adaptat a les necessitats i ús de l'edifici, la quantia màxima de l'ajuda podrà ascendir al 30 per cent del cost elegible.  
  
En el cas que el sol·licitant siga una empresa de servicis energètics, la quantia màxima de l'ajuda serà del 15 per cent del cost elegible.  
En tot cas, l'ajuda màxima serà de 10.000 euros per edifici de vivendes en bloc i 50.000 € per edifici destinat a altres usos que no siguen vivenda.  
  
f) Criteris de valoració en l'aplicació d'ajudes públiques  
- Característiques del projecte (80 punts).  
· Estalvi energètic amb la nova instal·lació (35 punts).  
· Àrea il·luminada afectada per la nova instal·lació (10 punts).  
· Tipus d'actuació. Característiques tecnicoenergètiques de la nova instal·lació (25 punts).  
· Tipus d'edifici (5 punts).  
· Actuació que reforça la política social: més percentatge de discapacitats, persones desfavorides, pla d'igualtat hòmens i dones (5 punts).  
  
- Càlculs energètics (20 punts).  
· Realització d'auditoria energètica (10 punts).  
· Procediment de càlcul dels estalvis energètics (10 punts).  
g) Criteris particulars  
Les exigències mínimes d'eficiència energètica, en particular el VEEI, que ha de complir la instal·lació d'il·luminació que es rehabilite, en funció del tipus i l'ús de l'edifici, són les que figuren en el document HE3-Eficiencia Energètica de les Instal·lacions d'Il·luminació del Codi Tècnic de l'Edificació.  
Així mateix, en la rehabilitació d'edificis existents amb una superfície útil superior a 1.000 m², on es renova més del 25 per cent de la superfície il·luminada i en les reformes de locals comercials i d'edificis d'ús administratiu en què es renova la instal·lació d'il·luminació i per tant, estiguen davall l'àmbit d'aplicació de l'HE3-Eficiència Energètica del Codi Tècnic de l'Edificació, hauran de complir obligatòriament els requisits establits en la instrucció mencionada.  
  
h) Modalitat de concessió de les ajudes.  
En el cas que els beneficiaris siguen administracions, organismes o entitats públiques, les actuacions que es realitzen, es podran desenrotllar a través de la subscripció del corresponent conveni entre l'IVACE i l'entitat beneficiària, i establir condicions i obligacions concretes que afecten el desenrotllament d'estes, sense que en cap cas puguen contravindre el que establix esta resolució.  
  
Actuació ED34: Construcció de nous edificis amb alta qualificació energètica.  
a) Objecte  
Reduir el consum d'energia per mitjà de la promoció d'edificis de nova construcció: vivendes unifamiliars, edificis de vivendes en bloc i/o edificis terciaris amb alta qualificació energètica.   
b) Descripció de l'actuació  
El Reial Decret 235/2013, de 5 d'abril, pel qual s'aprova el procediment bàsic per a la certificació de l'eficiència energètica dels edificis, establix l'obligació de certificar els edificis de nova construcció. Els certificats d'eficiència energètica han d'incloure informació objectiva sobre les característiques energètiques dels edificis, de manera que es puga valorar i comparar la seua eficiència energètica, a fi d'afavorir la promoció d'edificis d'alta eficiència energètica i les inversions en estalvi d'energia. La qualificació d'eficiència energètica assignada a l'edifici està expressada per una escala de set lletres, que va des de la A (edifici més eficient) fins a la lletra E (edifici menys eficient), per als edificis de nova construcció.  
Les actuacions energètiques incloses dins d'esta mesura seran aquelles que permeten aconseguir a un edifici, la qualificació energètica A o B, per mitjà d'una reducció del seu consum d'energia, i es complix el que establix el Reial Decret 235/2013, de 5 d'abril.  
L'obtenció de la qualificació d'eficiència energètica es realitzarà per mitjà dels programes informàtics de referència, Calener VYP, Calener GT o un altre programa que tinga la consideració de document reconegut. En el cas d'utilitzar solucions no incloses en el programa Calener, la valoració de la seua repercussió en la qualificació energètica es farà per mitjà d'un altre mètode de simulació o càlcul a l'ús, que es justificarà tècnicament i que complirà els criteris per a l'acceptació de solucions singulars als programes de referència i alternatius de qualificació energètica d'edificis, publicat pel Ministeri d'Indústria, Energia i Turisme.  
  
No seran objecte de subvenció les actuacions realitzades en edificis existents que es reformen amb l'objecte d'aconseguir una qualificació energètica A i B i les actuacions realitzades en edificis en què no s'aplique el Reial Decret 235/2013, de 5 d'abril.  
c) Potencials beneficiaris  
Sense perjuí del que establix l'article 8 de la present resolució, podran ser beneficiàries les persones físiques o jurídiques de naturalesa pública o privada, propietaris o titulars d'edificis del sector residencial i terciari.  
d) Cost elegible  
El cost elegible comprendrà les mesures d'eficiència energètica que afecten l'envolupant tèrmica, les seues instal·lacions tèrmiques (climatització i producció d'aigua calenta sanitària) i instal·lacions d'il·luminació interior.   
S'exclouen del cost elegible total o parcial aquelles mesures d'aplicació de les energies renovables, ja que disposen de suport econòmic per altres mecanismes.  
Es considerarà com a cost elegible l'extracost en materials, equips, instal·lacions i sistemes necessaris per a passar del compliment de les exigències d'eficiència energètica de les seccions del Document Bàsic d'Estalvi d'Energia HE-1, HE-2 i HE-3 del Codi Tècnic de l'Edificació (equivalent a una qualificació energètica D), a la qualificació energètica A o B de l'edifici.   
e) Quantia de l'ajuda  
La quantia màxima d'ajuda serà del 20 per cent del cost elegible per a grans empreses, 30 per cent per a mitjanes empreses i 40 per cent per a xicotetes empreses o en aquells casos en què els beneficiaris siguen particulars, entitats i institucions sense ànim de lucre que no puguen emprendre activitats econòmiques que repercutisquen en tercers.   
  
En tot cas, les ajudes màximes estaran limitades tal com s'indica a continuació:  
- Per a edificis de vivendes unifamiliars de nova construcció, la quantia màxima de l'ajuda serà de 30 €/ m² per vivenda que abast la qualificació energètica B i de 50 €/ m² per a les que aconseguixen la qualificació energètica A.  
- Per a edificis de vivendes en bloc de nova construcció, la quantia màxima de l'ajuda serà de 20 €/ m² en els edificis que aconseguixen la qualificació energètica B i de 35 €/ m² en els edificis que aconseguixen la qualificació energètica A.  
- Per a edificis de nova construcció destinats a altres usos, edificis terciaris, la quantia màxima de l'ajuda serà de 15 €/ m² per als edificis que aconseguixen la qualificació energètica B i de 30 €/ m² per als edificis que aconseguixen la qualificació energètica A.  
La superfície a considerar en m², als efectes de càlcul d'ajuda, serà la que es comptabilitze als efectes de la seua qualificació energètica per part dels programes de referència o alternatius utilitzats. La superfície de l'edifici utilitzada per a la qualificació energètica no podrà excedir a la superfície total construïda, sense comptabilitzar la superfície dels espais oberts a l'exterior (terrasses, miradors, etc.), especificada en el projecte bàsic.  
f) Criteris de valoració en l'aplicació d'ajudes públiques  
- Característiques del projecte (80 punts).  
· Valor de l'indicador d'eficiència energètica global de l'edifici (50 punts).  
· Superfície de l'edifici (20 punts).  
· Tipus d'edifici (5 punts)  
· Actuació que reforça la política social: més percentatge de discapacitats, persones desfavorides, pla d'igualtat hòmens i dones (5 punts).  
  
- Procediment de càlcul d'estalvi d'energia (20 punts).  
g) Criteris particulars  
- Les exigències mínimes d'eficiència energètica que ha de complir l'edifici i les seues instal·lacions tèrmiques i d'il·luminació són les que figuren en el Document Bàsic d'Estalvi d'Energia HE-1, HE-2, HE-3, HE-4 i HE-5 (quan corresponga).   
- El certificat d'eficiència energètica de l'edifici contindrà com a mínim la informació que s'arreplega en l'article 5 del RD 235/2013, de 5 d'abril, i complirà el que establix el Decret 112/2009, de 31 de juliol, i l'Orde 1/2011, de 4 de febrer, i s'haurà d'inscriure el certificat d'eficiència energètica del projecte de l'edifici en el Registre de Certificació d'Eficiència Energètica d'Edificis abans de l'inici de les obres.  
  
- Prèviament al començament de les obres s'haurà de contractar un control extern que realitzarà, durant la fase d'execució de l'edifici, proves i comprovacions necessàries amb la finalitat d'establir la conformitat de la informació continguda en el certificat d'eficiència energètica amb l'edifici acabat. L'abast del control extern i el procediment que s'ha de seguir per a realitzar-lo complirà el que establixen l'article 8 del Decret 112/2009, article 4 i 5 de l'Orde 1/2011 i el Document DRD 06/10 Criteris tècnics per al control extern de la certificació d'eficiència energètica d'edificis de nova construcció (Document Reconegut per a la Qualitat de l'Edificació per la Resolució de 25 d'octubre de 2010, del conseller de Medi Ambient, Aigua, Urbanisme i Habitatge).  
  
A més, com a documentació complementària a les exigides en l'article 9 i en l'article 16, s'haurà d'aportar:  
- En la presentació de la sol·licitud:  
· Certificat d'eficiència energètica del projecte, subscrit pel tècnic competent i registrat en el Registre de Certificació Energètica d'Edificis de la Comunitat Valenciana .  
· Projecte bàsic d'arquitectura.  
- Junt amb la documentació justificativa de les inversions:  
· Llicència d'obra.  
· Projecte tècnic d'execució subscrit pel facultatiu competent i visat pel corresponent col·legi professional.  
· Certificat d'eficiència energètica d'edifici acabat, subscrit pel tècnic competent i registrat en el Registre de Certificació Energètica d'Edificis de la Comunitat Valenciana .  
h) Modalitat de concessió de les ajudes  
En el cas que els beneficiaris siguen administracions, organismes o entitats públiques, les actuacions que s'hi realitzen, es podran desenrotllar a través de la subscripció del corresponent conveni entre l'IVACE i l'entitat beneficiària, i establir les condicions i les obligacions concretes que afecten el desenrotllament d'estes, sense que, en cap cas, puguen contravindre el que establix esta resolució.  
  
3. Programa d'Estalvi i Eficiència Energètica en Transformació de l'Energia.  
Actuació TE73: Inversions en cogeneració no industrial.  
a) Objecte  
L'objectiu d'esta mesura és contribuir a desenrotllar el potencial de cogeneració a la Comunitat Valenciana, i donar suport a la implantació de sistemes de cogeneració d'alta eficiència en els subsectors en els quals esta tecnologia té menor presència com és el sector terciari.  
b) Descripció de l'actuació  
Es pretén promoure la construcció de plantes de cogeneració d'alta eficiència en la Comunitat Valenciana, en el sector terciari i no industrial, per mitjà de l'atorgament d'ajudes econòmiques que permeten disminuir l'extracost d'inversió en relació amb altres cogeneracions en sectors industrials més tradicionals, amb beneficis equivalents quant a estalvi d'energia primària i emissions de CO2, fins i tot amb costos de combustibles menors.  
Seran subvencionables els projectes de cogeneració d'alta eficiència que complisquen el Reial Decret 616/2007.  
c) Potencials beneficiaris  
Sense perjuí del que establix l'article 8 d'esta resolució, podran ser beneficiaris d'estes ajudes les persones físiques o jurídiques de naturalesa pública o privada, incloses les empreses de servicis energètics.  
  
d) Costos elegibles  
- Les inversions en equips, instal·lacions i els sistemes auxiliars necessaris per al funcionament de la cogeneració d'alta eficiència (segons la definició donada en el Reial Decret 616/2007) de potència elèctrica superior a 150 kWe que utilitzen qualsevol tipus de combustible en els sectors no industrials incloent-hi, si és el cas, els sistemes de fred. No es consideraran incloses en esta definició de cost elegible les instal·lacions que aporten energia tèrmica per al tractament i reducció de residus dels sectors agrícola, ramader i de servicis.  
- Projectes d'enginyeria associada.  
- Obra civil d'implantació dels equips mencionats amb un màxim del 10 per cent.  
El cost elegible màxim serà, amb caràcter general, de 1.200 €/kWe per a projectes de menys de 500 kWe i 1.000 €/kWe per a projectes de més de 500 kWe. En el cas de projectes en què s'incloga la generació de fred amb màquines d'absorció, este cost s'incrementarà en un 20 per cent.  
e) Quantia de l'ajuda  
Sense perjuí del que establix l'article 4 apartat 4.2 de la present resolució, la quantia màxima de l'ajuda serà del 10 per cent del cost elegible i amb un màxim de 100.000 € per projecte.  
f) Criteris de valoració en l'aplicació d'ajudes públiques  
- Característiques del projecte (80 punts).  
· Tecnologia utilitzada (20 punts).  
· Rendiment Elèctric Equivalent (REE) (40 punts).  
· Tipus de combustible (10 punts).  
· Tipus d'edifici (5 punts).  
· Actuació que reforça la política social: més percentatge de discapacitats, persones desfavorides, pla d'igualtat hòmens i dones (5 punts).  
  
- Càlculs energètics (20 punts).  
· Realització d'estudi viabilitat (10 punts).  
· Procediment de càlcul dels estalvis energètics (10 punts).  
  
Actuació TE74: Foment de plantes de cogeneració de xicoteta potència.  
a) Objecte  
L'objectiu d'esta mesura és la promoció de la instal·lació de sistemes de cogeneració d'alta eficiència (segons la definició donada en el Reial Decret 616 2007/), de potència elèctrica igual o inferior a 150 kW.  
b) Descripció de l'actuació  
La mesura suposa la realització de projectes de demostració i execució d'instal·lacions de cogeneració de reduïda dimensió, entesa esta als sistemes de cogeneració amb potència elèctrica no superior a 150 kW, que utilitzen qualsevol tipus de combustible incloent-hi el biogàs, i es poden considerar també, si és el cas, els sistemes de fred.  
  
c) Potencials beneficiaris  
Sense perjuí del que establix l'article 8 de la present resolució, podran ser beneficiaris d'estes ajudes les persones físiques o jurídiques de naturalesa pública o privada, incloses les empreses de servicis energètics.  
d) Costos elegibles  
Es considerarà cost elegible als efectes d'ajuda pública, els actius fixos nous en plantes de cogeneració de potència elèctrica no superior a 150 kW. Formaran part de les partides elegibles el cost dels equips i sistemes, l'obra civil associada amb un màxim del 10 per cent i la realització de projectes d'enginyeria.  
El cost elegible màxim serà amb caràcter general de 1.200 €/kWe. En el cas de projectes en què s'incloga la generació de fred amb màquines d'absorció, este cost s'incrementarà en un 20 per cent.  
e) Quantia de l'ajuda  
Sense perjuí del que establix l'article 4 apartat 4.2 de la present resolució, la quantia màxima de l'ajuda no podrà superar el percentatge del cost elegible següent, en funció de la potència elèctrica de la cogeneració:  
  
Potència elèctrica (Pe) Quantia màxima de la subvenció  
Pe 50 kW 30 per cent  
50 < Pe 150 kWe   
  
  
A més, s'hauran de complir les ràtios energeticoeconòmiques següents:  
  
Potència elèctrica (Pe) Ràtio energeticoeconòmica  
Pe 50 kWe 0,23 ktep/M -  
50 < Pe 150 kWe   
  
  
f) Criteris de valoració en l'aplicació d'ajudes públiques  
- Característiques del projecte (80 punts).  
· Tecnologia utilitzada (20 punts).  
· Rendiment elèctric equivalent (REE) (40 punts).  
· Tipus de combustible (10 punts).  
· Consum energètic (5 punts).  
· Actuació que reforça la política social: més percentatge de discapacitats, persones desfavorides, pla d'igualtat hòmens i dones (5 punts).  
  
- Càlculs energètics (20 punts).  
· Realització d'estudi viabilitat (10 punts).  
· Procediment de càlcul dels estalvis energètics (10 punts).  
  
Actuació TE75: Inversions en cogeneració industrial.  
a) Objecte  
L'objectiu d'esta mesura és contribuir a desenrotllar el potencial de cogeneració a la Comunitat Valenciana, i donar suport a la implantació de sistemes de cogeneració en qualsevol empresa pertanyent al sector industrial.  
b) Descripció de l'actuació  
Es pretén promoure la construcció de noves plantes de cogeneració d'alta eficiència a la Comunitat Valenciana, en el sector industrial, per mitjà de l'atorgament d'ajudes econòmiques que permeten disminuir l'extracost d'inversió.  
També serà subvencionable la renovació d'equips principals i auxiliars que optimitzen les cogeneracions existents.  
Seran subvencionables els projectes de cogeneració que complisquen la normativa del rendiment elèctric equivalent i es consideren d'alta eficiència (segons la definició donada en el Reial Decret 616/2007).   
  
c) Potencials beneficiaris  
Sense perjuí del que establix l'article 8 de la present resolució, podran ser beneficiaris d'estes ajudes qualsevol empresa amb seu social o establiment productiu de la Comunitat Valenciana pertanyent al sector industrial, incloses les empreses de servicis energètics.  
  
d) Costos elegibles  
- Les inversions en equips, instal·lacions i els sistemes auxiliars necessaris per al funcionament de la cogeneració.  
- Projectes d'enginyeria associada.  
- Obra civil d'implantació dels equips esmentats amb un màxim del 10 per cent.  
El cost elegible màxim serà amb caràcter general de 1.200 €/kWe per a projectes de menys de 500 kWe i 1.000 ?/kWe per a projectes de més de 500 kWe. En el cas de projectes en què s'incloga la generació de fred amb màquines d'absorció, este cost s'incrementarà en un 20 per cent.  
  
e) Quantia de l'ajuda  
Sense perjuí del que establix l'article 4 apartat 4.2 de la present resolució, la quantia màxima de l'ajuda serà del 10 per cent del cost elegible i amb un màxim de 100.000 € per projecte.  
f) Criteris de valoració en l'aplicació d'ajudes públiques  
- Característiques del projecte (80 punts).  
· Tecnologia utilitzada (20 punts).  
· Rendiment elèctric equivalent (REE) (40 punts).  
· Tipus de combustible (10 punts).  
· Consum energètic (5 punts).  
· Actuació que reforça la política social: més percentatge de discapacitats, persones desfavorides, pla d'igualtat hòmens i dones (5 punts).  
  
- Càlculs energètics (20 punts).  
· Realització d'estudi viabilitat (10 punts).  
· Procediment de càlcul dels estalvis energètics (10 punts).  
  
4. Programa de Diversificació Energètica.  
Actuació DIVE: Inversions en diversificació energètica.  
a) Objecte  
L'objectiu d'esta actuació és la implantació de mesures destinades a la substitució de productes petrolífers per gas natural en qualsevol empresa pertanyent a qualsevol sector econòmic i en les entitats públiques.  
b) Descripció de l'actuació  
Per mitjà d'esta actuació es pretén promoure la inversió en instal·lacions i equips necessaris per a la transformació a gas natural.  
c) Potencials beneficiaris  
Sense perjuí del que establix l'article 8 de la present resolució, podran ser beneficiaris d'estes ajudes les empreses de la Comunitat Valenciana pertanyents a qualsevol sector econòmic, incloses les empreses de servicis energètics, i les entitats de naturalesa pública o privada.  
  
d) Costos elegibles  
Es consideraran costos elegibles els equips, les instal·lacions, els elements auxiliars, el muntatge i la posada en marxa. Només es podrà donar suport a la part de la instal·lació existent entre el comptador de gas i els equips consumidors d'energia.   
No serà elegible el projecte i l'obra civil.  
Els projectes hauran de tindre una inversió mínima de 2.000 euros.  
e) Quantia de l'ajuda.  
Sense perjuí del que establix l'article 4 apartat 4.3 de la present resolució, la quantia màxima de l'ajuda serà la següent:  
- Equips i instal·lacions de procés: la quantia màxima serà del 22 per cent del cost elegible i amb un màxim de 200.000 € per projecte.  
  
- Renovació d'equips auxiliars consumidors d'energia (calderes, cremadors, etc.). La quantia màxima serà del 30 per cent del cost elegible amb un màxim de 200.000 € per projecte.  
En el cas que el sol·licitant siga una empresa de servicis energètics, l'ajuda màxima serà del 15 per cent del cost elegible del projecte.  
  
f) Criteris de valoració en l'aplicació d'ajudes públiques  
- Característiques del projecte (80 punts).  
· Energia diversificada (20 punts).  
· Tipus de combustible substituït (30 punts).  
· Innovació del projecte (20 punts).  
· Consumo energètic del beneficiari (5 punts).  
· Actuació que reforça la política social: més percentatge de discapacitats, persones desfavorides, pla d'igualtat hòmens i dones (5 punts).  
  
- Càlculs energètics (20 punts).  
· Realització d'auditoria energètica (10 punts).  
· Procediment de càlcul de l'energia diversificada (10 punts).